APROBACIÓN DEFINITIVA DA MODIFICACIÓN DA ORDENANZA FISCAL DA TAXA URBANISTICA
ADMINISTRACIÓN LOCAL — Municipal — Poio (Ordenanzas e Regulamentos, 02/08/2022)

Rematado o período de exposición ao público e non téndose presentadas reclamacións enténdese definitivamente adoptado o acordo plenario de data 31.05.2022 de aprobación da ORDENANZA FISCAL REGULADORA DA TAXA POLA PRESTACIÓN DE SERVIZOS URBANÍSTICOS cuxo texto se reproduce a continuación: No uso das facultades concedidas polos artigos 133.2 y 142 da Constitución española, e polo artigo 106 da Lei 7/1985 reguladora das bases do réxime local, e de conformidade co disposto nos artigos 15 a 19 do Texto refundido da lei reguladora das facendas locais aprobado polo Real decreto lexislativo 2/2004, do 5 de marzo, o Excmo. Concello de Poio establece a taxa pola tramitación de licenzas urbanísticas ou a realización das actividades administrativas de control nos supostos nos que a esixencia de licenza urbanística fora substituída pola presentación de declaración responsable ou comunicación previa, que se rexerá pola presente Ordenanza, e cuxas normas atenden ao previsto no artigo 57 do mesmo texto legal. Constitúe o feito impoñible desta taxa a actividade municipal, técnica e administrativa, previa ou posterior, necesaria para a tramitación de procedementos derivados de solicitudes de licenzas urbanísticas esixidas pola lexislación urbanística en vigor (exceptuándose os proxectos de urbanización) ou a presentación de declaracións responsables ou comunicacións previas, onde estas substitúan á solicitude de licenza urbanística.1. Son suxeitos pasivos contribuíntes as persoas físicas ou xurídicas e as entidades sen personalidade xurídica ás que se refire o artigo 35.4 da Lei 58/2003, do 17 de decembro, xeral tributaria, que sexan propietarias ou posuidoras, ou, no seu caso, arrendatarias dos inmobles nos que se realicen as construcións ou instalacións ou se executen as obras. En todo caso, terán a condición de substitutos/as de contribuínte, os/as construtores/as e contratistas das obras. Os supostos de responsabilidade, xa sexa subsidiaria ou solidaria, serán os previstos na normativa tributaria. Non se concederá exención nin bonificación na exacción da taxa que non veña establecida nos tratados ou acordos internacionais ou en normas con rango de Lei.1.—Licenza de Obras e Proxectos de Urbanización: a) Constitúe a base impoñible desta taxa o custo real e efectivo da obra civil, cando se trate de movementos de terra, obras de nova planta e modificación de estruturas ou aspecto exterior das edificacións existentes. b) As cotas desta taxa serán as seguintes, sobre o orzamento de execución material: — Cota única: 0,6%. — Cota mínima a liquidar: 24 euros.2.—Licenza de primeira ocupación: Consitúe a base impoñible desta taxa a realización da actividade tendente a comprobar que os edificios de nova construcción reúnan os requisitos esixidos nas Ordenanzas Municipais de Plans de Urbanismo así como as condicións de habitabilidade necesarias para a cualificación de vivenda ou construción para a que se solicitou licenza, e liquidarase de acordo coa superficie construída. Ata 100 m2:. 60 euros De 101 a 150 m2:.90 euros De 151 a 200 m2:.120 euros De máis de 200 m2:.150 euros Ata 100 m2:. 90 euros De 101 a 200 m2:. 108 euros De 201 a 300 m2:. 135 euros De máis de 300 m2:. 210 euros Por cada 100 m2:. 90 euros 3.—Parcelacións: Por cada licenza de parcelación ou reparcelación que se presente a trámite satisfará por cada parcela resultante: 60 euros.4.—Declaracion de ruína: Por cada solicitude que se formule e trámite de declaración de ruína de unha edificación: 300 euros.5.—Fixación de liña e rasante: 60 euros.6.—Declaración municipal de inclusión en situación legal de fóra de ordenación total das edificacións e construccións executadas sen licenza municipal ou sen autorización autonómica previa que se atopaban totalmente rematadas con anterioridade ao 1 de xaneiro de 2003: 1. Devéngase a taxa cando se inicie a actividade municipal que constitúe o seu feito impoñible. Para estes efectos, entenderase iniciada a dita actividade na data de presentación da oportuna solicitude da licenza que corresponda, se o suxeito pasivo a formula expresamente, ou, no caso de presentación de declaración responsable ou comunicación previa, no momento mesmo en que comece a revisión da documentación achegada pola persoa interesada, entendendo esta no momento en que se dea traslado da documentación ao servizo que corresponda.2. A obriga de contribuír, unha vez nacida, non se verá afectada de ningún xeito pola denegación da licenza solicitada ou pola concesión desta condicionada á modificación do proxecto presentado, nin pola renuncia ou desistencia da persoa solicitante unha vez concedida a licenza. Así mesmo, non resulta tampouco afectada pola ineficacia da declaración responsable ou comunicación previa que no seu caso correspondese debida a incumprimentos formais ou de requisitos substanciais esixidos pola normativa vixente, imputables á persoa interesada.3. Cando a renuncia ou desistencia do/a contribuínte, respecto da solicitude de licenza ou da actividade mesma declarada responsablemente ou obxecto de comunicación previa, se realice con carácter previo ao inicio das actuacións por parte do Servizo con competencias urbanísticas, determinarase a devolución do 50% do importe da taxa. No caso de iniciarse os citados trámites non procederá devolución ningunha. O estado da tramitación constatarase en base a un informe do citado Servizo con competencias urbanísticas.1. As persoas interesadas na obtención dunha licenza de obras presentarán previamente no Rexistro Xeral a oportuna solicitude o, no seu caso, declaración responsable ou comunicación previa, acompañando proxecto visado polo Colexio Oficial respectivo, con especificación detallada da natureza da obra e o lugar de emprazamento, no que conste o importe estimado da obra, medicións e destino do edificio.2. Cando se trate de licenza para aqueles actos nos que non sexa esixible a formulación dun proxecto subscrito por técnico/a competente, á solicitude, declaración responsable ou comunicación previa acompañarase un orzamento das obras a realizar, con descrición detallada da superficie afectada, número de departamentos, materiais a empregar, en xeral, das características da obra ou actos cuxos datos permitan comprobar o custo daqueles. Se dito orzamento non se presentase, a obra realizada valorarase polo Servizo Técnico municipal.3. Ás solicitudes, declaracións responsables ou comunicacións previas de licenza de parcelación acompañaranse os seguintes documentos asinados por técnico/a e visados polo Colexio respectivo, memoria, plano de situación, plano do terreo indicando lindes e superficie total e plano do terreo, coa segregación a realizar, con indicación da superficie das parcelas resultantes, título de propiedade e certificación gráfica e descritiva do catastro.4. A instalación de carteis de propaganda esixirá acompañar á solicitude de licenza, a presentación de plano de situación e emprazamento de cartel, con indicación das dimensións e prazo previsto de duración do cartel autorizado, informe do Aparellador Municipal, Secretaría e Policía Local, acompañándose este último da correspondente foto do cartel, se este xa estivera colocado ou para completar o expediente unha vez autorizado e instalado e pago dos dereitos económicos que teña que percibir o concello pola autorización, sendo o prazo máximo de autorización de 3 anos, podendo denegarse a autorización do cartel e ordear a retirada de todos os existentes sen autorización, por razóns de medio ambiente, Protección de Patrimonio Histórico Artístico e Leis Sectoriais.5. Liquidarase e esixirase o importe da Taxa, unha vez concedida a licenza urbanística. Non obstante, poderase esixir o importe da Taxa no momento de presentar a solicitude de licenza de obra, en calidade de depósito previo. A administración municipal poderá comprobar o custo real e efectivo unha vez rematadas as obras, e a superficie dos carteis declarada polo solicitante, e, á vista do resultado de tal comprobación, practicará a liquidación definitiva que proceda, con dedución no seu caso, da liquidación inicial. As liquidacións que se practiquen serán notificadas ao suxeito pasivo substituto/a do contribuínte para o seu ingreso nas arcas municipais empregando os medios de pago e os prazos que sinala o Regulamento Xeral de Recadación.1. A contía da cota da taxa poderase actualizar conforme ao Índice de Prezos do Consumo (IPC) establecido para o Estado polo Instituto Nacional de Estatística (INE).2. O cálculo da actualización farase tendo en conta a evolución do IPC durante o período comprendido entre o mes de agosto do ano no que se aprobara a ultima actualización e o mes de xullo do ano inmediatamente anterior ao da súa aplicación, ambos inclusive.3. A actualización requirirá, para a súa efectividade, a súa aprobación polo Pleno, conforme aoprocedemento previsto no artigo 17 do Texto refundido da lei reguladora das facendas locais. A presente modificación da Ordenanza, aprobouse polo propio Pleno da Corporación e, unha vez publicada integramente no Boletín Oficial da Provincia, entrará en vigor, producindo efectos ata a súa modificación ou derrogación.